Diari Oficial de la Generalitat Valenciana


Sumari del DOGV 9537, del 20-02-2023 (2023/1474)

Anunci de l'informe ambiental i territorial estratègic del Pla de mobilitat urbana sostenible.
----------------------------------------------------------------------------------------------

### Dades del document

Número de DOGV
:   9537

Data del DOGV
:   20-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1474


Data del document
:   10-02-2023

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * administració local
    * pla d'urbanisme

Anunci de l'informe ambiental i territorial estratègic del Pla de mobilitat urbana sostenible. [2023/1474]  
Vist l'esborrany del Pla de mobilitat urbana sostenible (PMUS) de la Vall d'Uixó i vist el seu document inicial estratègic, en l'expedient de referència.  
Vista la providència de l'Alcaldessa, de data de 20 d'octubre de 2022.  
Atés que l'avaluació ambiental estratègica és l'instrument d'intervenció preventiu establit per a la integració dels aspectes ambientals en la presa de decisions de plans i programes públics i que el marc jurídic actual que resulta d'aplicació el formen la Llei 21/2013, de 9 de desembre, d'avaluació ambiental, en l'àmbit estatal, i el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), en l'àmbit autonòmic.  
Atés que l'avaluació ambiental i territorial estratègica correspon a l'òrgan ambiental de l'Ajuntament, en afectar el PMUS l'ordenació detallada del sòl urbà i de l'urbanitzable en plans avaluats ambientalment, segons s'indica en l'informe jurídic de data 17 d'octubre de 2022 i de conformitat amb l'article 49.2 del TRLOTUP.  
  
Atés que el document inicial estratègic motiva l'aplicació el procediment simplificat per a la seua tramitació i que inclou el contingut establit en l'article 52 del TRLOTUP.  
Atés que, en data 21 d'octubre de 2021, s'admet a tràmit el document inicial estratègic i esborrany del PMUS, per no concórrer-hi les causes d'inadmissió previstes en l'article 29.4 de la Llei 21/2013 i en l'article 52.4 del Decret legislatiu 1/2021.  
Atés el tràmit de consultes efectuat al Servei de Mobilitat de la Conselleria de Política Territorial, Obres Públiques i Mobilitat, com a administració pública afectada, i a les persones interessades la Vall Verda i l'Arquet - Ecologistes en Acció que, segons consta al servei de medi ambient de l'Ajuntament, compleixen els requisits marcats per la normativa, en compliment amb el que es disposa en l'article 5.1.g i h de la Llei 21/2013 i a l'article 48.d i f del Decret legislatiu 1/2021.  
  
Atés l'informe del Servei Territorial d'Urbanisme de Castelló, de data 28 d'octubre de 2022, en el qual es recull que: «s'informa que es tracta d'un pla de mobilitat aïllat, formulat sense instrument urbanístic que l'acompanye, per la qual cosa, dins del tràmit de consultes previst en l'article 53 del TRLOTUP aquest Servei Territorial d'Urbanisme no hi té cap observació a efectuar.»  
Atesos l'informe tècnic del Servei de Sostenibilitat, de data 8 de febrer de 2023, en el qual s'estableix que, atés l'esborrany del PMUS i el seu document inicial estratègic, l'informe emés durant el tràmit de consultes i, d'acord amb els criteris de l'annex VIII del TRLOTUP, així com el que s'estableix en la Llei 2172013, el Pla de mobilitat urbana sostenible (PMUS) de la Vall d'Uixó no té efectes significatius sobre el medi ambient i el territori, resolc:  
  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de Pla de mobilitat urbana sostenible (PMUS) de la Vall d'Uixó, de conformitat amb amb l'article 53.2.b i amb els criteris de l'annex VIII del TRLOTUP.  
  
Segon. Informar que contra la present resolució no es pot interposar cap recurs, sense perjudici dels que, si escau, corresponguen contra l'acte que aprove la modificació del pla, conforme a l'article 53.7 del TRLOTUP, la qual cosa es fa pública per a general coneixement i perquè tinga els efectes oportuns. Així mateix, informar que, de conformitat amb aquest mateix article, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en aqueix diari no s'haguera aprovat la modificació del pla en el termini màxim de quatre anys des de la seua publicació.  
Tercer. Publicar aquesta resolució en el Diari Oficial de la Generalitat Valenciana i comunicar-la a l'òrgan promotor i a l'òrgan substantiu, a l'efecte de continuar el procediment d'aprovació del PMUS.  
Així ho mana i signa l'alcaldessa presidenta.  
  
La Vall d'Uixó, 10 de febrer de 2023.- L'alcaldessa-presidenta: Tania Baños Martos.